Alfridas Pajuodis

Alfridas Pajuodis (g. 1956 m. gruodžio 26 d. Panevėžyje) – Lietuvos skulptorius, pedagogas.Panevėžio kraštas virtualiai. Pajuodis Alfridas paneveziokrastas.pavb.lt

 Biografija 

1975 m. baigė Panevėžio 7-ąją vidurinę mokyklą. Studijavo Valstybiniame dailės institute, kur 1982 m. baigė skulptūros studijas.  1982-1985 m. buvo TSRS Dailės Akademijos (Maskva) jaunimo kūrybinių dirbtuvių narys. 1992–2003 m. vadovavo savo paties įkurtai privačiai meno mokyklai Panevėžyje. Pastaraisiais metais dirbo Panevėžio Vytauto Mikalausko menų gimnazijos mokytoju.

 Kūryba 

Buvo Lietuvos dailininkų sąjungos narys nuo 1988 m., Berlyno dailininkų sąjungos (BBK) narys nuo 2002 m.

Parodose menininkas dalyvavo nuo 1978 m. Kurdamas skulptūras siekė išbandyti kuo įvairesnę techniką. Savo karjeros pradžioje dažniausiai kūrė iš bronzos. Pastaruoju metu daugiausia darbų atliko iš akmens. Sukūrė tapybos darbų. Pasak. A. Pajuodžio, tapyba nebuvo jo stiprioji sritis.A.Pajuodžio jubiliejaus proga - skulptūra ir tapyba delfi.lt Jo sukurtų skulptūrų pastatyta Žako Lipšico Druskininkų skulptūrų parke, Panevėžio Laisvės aikštėje, Senvagės dekoratyvinių skulptūrų skvere ir kt. Jų yra Italijos, Austrijos, Čekijos, Belgijos, Nyderlandų, Prancūzijos, Vokietijos erdvėse.Skulptoriaus Alfrido Pajuodžio paskaitoje – apie menų įtaką įvairioms sritims pavb.lt Tarp jų paminėtina didelė skulptūra Tangermiundėje, kūrinys „Salvė“, vaizduojanti fantastinę dievybę, stovinti skulptūrų parke netoli Grenoblio. 

A. Pajuodis įkūrė ir vadovavo VšĮ „Skulptūros centrui“. 2005 m. Leonardavo dvarvietėje (Panevėžio raj.) įkūrė skulptūrų parką „Mėnulio akmuo“, kuriame  vyksta meno simpoziumai, kūrybiniai renginiai, parodos.Alfridas Pajuodis: tarp triukšmingų megapolių ir Lietuvos laukų tylos aina.lt Be kitų darbų, sukūrė G. Petkevičaitės-Bitės atminimo medalį „Tarnaukite Lietuvai“.Gabrielės Petkevičaitės-Bitės atminimo medalis „Tarnaukite Lietuvai“ lrs.lt ‎

 Įvertinimas 

 LR Kultūros ministerijos Kultūrinės edukacijos premija (2021)

 Šaltiniai 

 Nuorodos 

 2007 m. Lietuvos Respublikos savivaldybių tarybų rinkimai. Alfridas Pajuodis vrk.lt
 Alfridas Pajuodis – tarp kandidatų Lietuvos nacionalinei kultūros ir meno premijai gauti aina.lt
 Karolina Jakaitė. Skulptūriniai ženklai Panevėžio miesto centrinėje dalyje: idėja ir plastika paneveziokrastas.pavb.lt

Kategorija:Lietuvos skulptoriai
Kategorija:Lietuvos pedagogai